2.9 การจัดการ

  (1) โครงสร้างการจัดการ

โครงสร้างการจัดการองค์กรของบริษัท บริหารและพัฒนาเพื่อการอนุรักษ์สิ่งแวดล้อม จำกัด(มหาชน)
ประกอบด้วยคณะกรรมการบริษัท คณะกรรมการตรวจสอบ คณะกรรมการบริหาร
คณะอนุกรรมการสรรหา และคณะอนุกรรมการกำหนดค่าตอบแทน
โดยแต่ละคณะกรรมการและคณะอนุกรรมการมีหน้าที่และความรับผิดชอบดังนี้

 คณะกรรมการบริษัท

คณะกรรมการบริษัทประกอบด้วยกรรมการอย่างน้อย 5 คนและไม่เกิน 15 คน
โดยกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
และกรรมการบริษัทจะต้องมีคุณสมบัติตามที่กฎหมายกำหนด

ตามหนังสือรับรองกระทรวงพาณิชย์ ลงวันที่ 5 กุมภาพันธ์ 2546 คณะกรรมการบริษัท มีจำนวน 10
ท่าน ประกอบด้วยกรรมการที่เป็นผู้บริหาร 2 ท่าน กรรมการที่ไม่เป็นผู้บริหาร 4 ท่าน
และกรรมการที่เป็นอิสระ 3 ท่าน ดังมีรายชื่อต่อไปนี้

1.  นายเผด็จภัย มีคุณเอี่ยม ประธานกรรมการ

2.  นายวิระ มาวิจักขณ์ รองประธานกรรมการ

3.  นายอิสระ โชติบุรการ กรรมการ

4.  นายอุทัย จันทิมา กรรมการ

5.  ดร.โชคชัย อักษรนันท์ กรรมการ (กรรมการที่เป็นอิสระ)

6.  นายอธึก อัศวานันท์ กรรมการ

7.  นายศรีภพ สารสาส กรรมการ (กรรมการที่เป็นผู้บริหาร)

8.  นายอนุวัตร โกศล กรรมการ (กรรมการที่เป็นผู้บริหาร)

9.  นายกำธร จันทรแสง กรรมการ (กรรมการที่เป็นอิสระ)

10. นายอังคณี วรทรัพย์ กรรมการ (กรรมการที่เป็นอิสระ)

กรรมการผู้มีอำนาจลงลายมือชื่อแทนบริษัท คือ นายศรีภพ สารสาส ลงลายมือชื่อร่วมกับนายอนุวัตร
โกศล พร้อมประทับตราสำคัญของบริษัท

ขอบเขตอำนาจหน้าที่ของคณะกรรมการบริษัท

1.  คณะกรรมการบริษัทมีอำนาจและหน้าที่ดูแลและจัดการบริษัทให้เป็นไปตามวัตถุประสงค์
    ข้อบังคับและมติที่ประชุมผู้ถือหุ้น รวมทั้งพระราชบัญญัติบริษัทมหาชนจำกัด

2.  คณะกรรมการบริษัทมีอำนาจแต่งตั้งบุคคลอื่นใดให้ดำเนินกิจการของบริษัทภายใต้การควบคุมของคณะกรรมการบริษัท
    หรือมอบอำนาจเพื่อให้บุคคลดังกล่าวมีอำนาจตามที่คณะกรรมการบริษัทเห็นสมควรและภายในเวลาที่คณะกรรมการบริษัทเห็นสมควร
    โดยคณะกรรมการบริษัทอาจเพิกถอนเปลี่ยนแปลงหรือแก้ไขอำนาจนั้นๆ ได้

  (2) การสรรหากรรมการและผู้บริหาร

ที่ประชุมคณะกรรมการบริษัท ครั้งที่ 6/2545 เมื่อวันที่ 2 ธันวาคม 2545
ได้มีมติแต่งตั้งคณะอนุกรรมการสรรหาโดยแต่งตั้งจากกรรมการบริษัท
เพื่อทำหน้าที่พิจารณาสรรหากรรมการบริษัทแทนกรรมการบริษัทที่ต้องออกตามวาระเสนอต่อที่ประชุมสามัญผู้ถือหุ้นประจำปี
2546 โดยเสนอผ่านประธานคณะกรรมการบริษัท

คณะอนุกรรมการสรรหา ประกอบด้วย

1. นายอังคณี วรทรัพย์

2. นายกำธร จันทรแสง

3. ดร.โชคชัย อักษรนันท์

4. นายอธึก อัศวานันท์

1.  กรรมการบริษัทประกอบด้วยกรรมการอย่างน้อย 5 คนและไม่เกิน 15 คน
    โดยกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
    และกรรมการบริษัทจะต้องมีคุณสมบัติตามที่กฎหมายกำหนด

2. ที่ประชุมผู้ถือหุ้นเป็นผู้แต่งกรรมการบริษัทโดยใช้เสียงข้างมากตามหลักเกณฑ์และวิธีการดังต่อไปนี้

1)  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2)  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ 1
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3)  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

3.  ในการประชุมผู้ถือหุ้นสามัญประจำปี ให้กรรมการออกจากตำแหน่ง 1 ใน 3
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้ก็ให้ออกโดยจำนวนใกล้ที่สุดกับส่วน 1
    ใน 3

4.  กรรมการที่ต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
    ให้ใช้วิธีจับสลากกันว่าผู้ใดจะออก ส่วนปีหลังๆ
    ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
    กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

5.  นอกจากการพ้นจากตำแหน่งตามวาระ กรรมการพ้นจากตำแหน่งเมื่อตาย ลาออก ขาดคุณสมบัติ
    หรือมีลักษณะต้องห้ามตามกฎหมาย หรือที่ประชุมผู้ถือหุ้นลงมติให้ออก หรือศาลมีคำสั่งให้ออก

6.  ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
    ให้คณะกรรมการเลือกบุคคลคนหนึ่งซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการจะเหลือน้อยกว่าสองเดือน
    คณะกรรมการจะจัดเลือกบุคคลอื่นเข้ามาเป็นกรรมการแทนหรือไม่ก็ได้
    บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

7.  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

ที่ปรึกษาคณะกรรมการบริษัท

คณะกรรมการบริษัทได้แต่งตั้งคณะที่ปรึกษาคณะกรรมการบริษัทเพื่อทำหน้าที่ให้คำปรึกษาในด้านต่างๆ
ที่เกี่ยวข้องกับการดำเนินธุรกิจของบริษัท ประกอบด้วย

1. นายปรีดี บุญโญภาส ประธานที่ปรึกษาฯ

2. นายชินเวศ สารสาส ที่ปรึกษาฯ

3. นายโฆสิต สุวินิจจิต ที่ปรึกษาฯ

คณะกรรมการตรวจสอบ

ที่ประชุมคณะกรรมการบริษัท ครั้งที่ 6/2542 เมื่อวันที่ 23 ธันวาคม 2542
ได้มีมติแต่งตั้งคณะกรรมการตรวจสอบ ประกอบด้วยกรรมการที่เป็นอิสระจำนวน 3 ท่าน
โดยมีวาระการดำรงตำแหน่งเท่ากับวาระของตำแหน่งกรรมการบริษัท ดังมีรายชื่อต่อไปนี้

1. นายอังคณี วรทรัพย์ ประธานคณะกรรมการตรวจสอบ

2. ดร.โชคชัย อักษรนันท์ กรรมการตรวจสอบ

3. นายกำธร จันทรแสง กรรมการตรวจสอบ

หน้าที่ของคณะกรรมการตรวจสอบ

1.  สอบทานให้บริษัทมีรายงานทางการเงินอย่างถูกต้องเพียงพอ

2.  สอบทานให้บริษัทมีระบบการควบคุมภายใน (Internal control) และการตรวจสอบภายใน
    (Internal audit) ที่เหมาะสมและมีประสิทธิผล

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    หรือกฎหมายที่เกี่ยวข้องกับธุรกิจของบริษัท

4.  พิจารณาคัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

5.  พิจารณาการเปิดเผยข้อมูลของบริษัท
    ในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ปฏิบัติการอื่นใดตามที่คณะกรรมการของบริษัทมอบหมาย
    ด้วยความเห็นชอบจากคณะกรรมการตรวจสอบ

คณะกรรมการบริหาร

ที่ประชุมคณะกรรมการบริษัท ครั้งที่ 5/2538 เมื่อวันที่ 8 ธันวาคม 2538
ได้มีมติจัดตั้งคณะกรรมการบริหารเพื่อทำหน้าที่พิจารณากลั่นกรองงานของคณะกรรมการบริษัท
และให้คำปรึกษาแนะนำ และกำกับดูแลเรื่องการดำเนินงานให้เป็นไปตามวัตถุประสงค์ของบริษัท
ปัจจุบัน คณะกรรมการบริหารประกอบด้วย

1.  นายวิระ มาวิจักขณ์ ประธานคณะกรรมการบริหาร

2.  นายศรีภพ สารสาส รองประธานคณะกรรมการบริหาร

3.  นายอุทัย จันทิมา กรรมการบริหาร

4.  นายอนุวัตร โกศ] กรรมการบริหาร

คณะอนุกรรมการสรรหา

ที่ประชุมคณะกรรมการบริษัท ครั้งที่ 6/2545 เมื่อวันที่ 2 ธันวาคม 2545
ได้มีมติแต่งตั้งคณะอนุกรรมการสรรหาโดยแต่งตั้งจากกรรมการบริษัท
เพื่อทำหน้าที่พิจารณาสรรหากรรมการบริษัทแทนกรรมการบริษัทที่ต้องออกตามวาระเสนอต่อที่ประชุมสามัญผู้ถือหุ้นประจำปี
2546 โดยเสนอผ่านประธานคณะกรรมการบริษัท

คณะอนุกรรมการสรรหา ประกอบด้วย

1. นายอังคณี วรทรัพย์

2. นายกำธร จันทรแสง

3. ดร.โชคชัย อักษรนันท์

4. นายอธึก อัศวานันท์

คณะอนุกรรมการกำหนดค่าตอบแทน

ที่ประชุมคณะกรรมการบริษัท ครั้งที่ 6/2545 ซึ่งประชุมเมื่อวันที่ 2 ธันวาคม 2545
ได้มีมติแต่งตั้งคณะอนุกรรมการกำหนดค่าตอบแทน
โดยแต่งตั้งจากกรรมการบริษัทเพื่อทำหน้าที่พิจารณากำหนดค่าตอบแทนกรรมการบริษัท
ที่ปรึกษาคณะกรรมการ และกรรมการบริหาร เสนอต่อที่ประชุมสามัญผู้ถือหุ้นประจำปี 2546
เพื่อพิจารณาอนุมัติโดยเสนอผ่านประธานคณะกรรมการบริษัท

คณะอนุกรรมการกำหนดค่าตอบแทน ประกอบด้วย

1. นายอังคณี วรทรัพย์

2. นายกำธร จันทรแสง

3. ดร.โชคชัย อักษรนันท์

4. นายอธึก อัศวานันท์

โดยมีวาระการดำรงตำแหน่ง 1 ปี ตั้งแต่วันที่ 2 ธันวาคม 2545 ถึงวันที่ 1 ธันวาคม 2546

ผู้บริหาร

รายชื่อและตำแหน่งของผู้บริหาร ประกอบด้วย

1. นายศรีภพ สารสาส กรรมการผู้อำนวยการ

2. นายอนุวัตร โกศล กรรมการผู้จัดการ

3. นายมานะ อัศวางกูร ผู้อำนวยการใหญ่ด้านปฏิบัติการ

4. นายบุญชัย วิภาสดำรงกุล ผู้อำนวยการใหญ่ด้านบริหารและการเงิน

5. นายพอ บุณยรัตพันธุ์ ผู้จัดการทั่วไป โครงการพลังงานทดแทน

6. นายอมรศักดิ์ เบญจพลาภรณ์ ผู้จัดการทั่วไป (ศูนย์แสมดำ)

7. นายยงยุทธ สกุลรักความสุข ผู้อำนวยการฝ่ายวิศวกรรมและก่อสร้าง

8. นายคณิน ยอดประสิทธิ์ ผู้อำนวยการฝ่ายกฎหมาย และ

เลขานุการคณะกรรมการบริษัท

  (3) ค่าตอบแทนกรรมการและผู้บริหาร

1.  ค่าตอบแทนที่เป็นตัวเงินในรอบปี 2545 รวมเป็นเงินทั้งสิ้น 25,694,322 บาท
    โดยมีรายละเอียดดังนี้

    1.  ค่าตอบแทนกรรมการบริษัท/ที่ปรึกษากรรมการ/กรรมการบริหาร และกรรมการตรวจสอบ
        จำนวนเงิน 3,360,000 บาท

    2.  ค่าเบี้ยประชุมกรรมการบริษัท 10 ท่าน จำนวนเงิน 1,860,000 บาท

    3.  ค่าเบี้ยประชุมกรรมการตรวจสอบ 3 ท่าน จำนวนเงิน 960,000 บาท

    4.  ค่าเบี้ยประชุมที่ปรึกษาคณะกรรมการบริษัท 3 ท่าน จำนวนเงิน 180,000 บาท

    5.  ค่าตอบแทนผู้บริหาร 8 ท่าน จำนวนเงิน 19,334,322 บาท

2.  ค่าตอบแทนอื่นๆ

- ไม่มี -

(4) การกำกับดูแลกิจการ

บริษัทมีนโยบายในการนำหลักการกำกับดูแลกิจการที่ดีมาปฏิบัติอย่างจริงจัง โดยในปี 2545
ที่ผ่านบริษัทได้มีการปรับปรุงการดำเนินงานในหลายๆ ด้านเพื่อให้เป็นตามหลักการดังกล่าว
โดยบริษัทเชื่อมั่นว่าการมีมาตรฐานการกำกับดูแลกิจการที่ดี
มีความโปร่งใสและยึดมั่นในหลักจริยธรรมจะทำให้บริษัทเป็นที่ยอมรับและสร้างความเชื่อมั่นให้แก่ผู้ถือหุ้น
นักลงทุน
และผู้มีส่วนเกี่ยวข้องทุกฝ่ายมากขึ้นอันจะเป็นประโยชน์ต่อการดำเนินธุรกิจของบริษัทในระยะยาว

สิทธิและความเท่าเทียมกันของผู้ถือหุ้น

บริษัทได้ตระหนักถึงสิทธิและความเท่าเทียมกันของผู้ถือหุ้น
โดยบริษัทมุ่งเน้นการเปิดเผยข้อมูลสารสนเทศต่อผู้ถือหุ้นอย่างทั่วถึงและเสมอภาคโดยไม่เลือกปฏิบัติ
ผู้ถือหุ้นทุกคนมีสิทธิเข้าร่วมประชุมและมีสิทธิในการแสดงความคิดเห็นและเสนอข้อซักถาม

ในปี 2545 บริษัทได้จัดให้มีการประชุมสามัญผู้ถือหุ้นประจำปี 2545 เมื่อวันที่ 20 เมษายน 2545
โดยบริษัทได้จัดส่งหนังสือเชิญประชุมให้แก่ผู้ถือหุ้นล่วงหน้า 14
วันพร้อมทั้งลงประกาศโฆษณาในหนังสือพิมพ์ติดต่อกัน 3 วันก่อนวันประชุม
และในการประชุมผู้ถือหุ้นบริษัทได้เปิดโอกาสให้ผู้ถือหุ้นได้แสดงความคิดเห็นและเสนอข้อซักถามอย่างเสมอภาค
โดยมีการจดบันทึกไว้ในรายงานการประชุมเพื่อให้ผู้ถือหุ้นสามารถตรวจสอบได้

สิทธิของพนักงาน

บริษัทได้ให้ความสำคัญต่อพนักงานของบริษัททุกระดับชั้น ไม่มีการแบ่งแยกเชื้อชาติ
ศาสนาและไม่ว่าเพศหญิงหรือชาย
โดยพนักงานทุกคนต่างมีสิทธิเท่าเทียมกันและได้รับการปฏิบัติอย่างเสมอภาค
และมีสิทธิได้รับสวัสดิการตามตำแหน่งหน้าที่ที่พึ่งได้โดยไม่เลือกปฏิบัติ
และในการพิจารณาปรับตำแหน่งหรือเงินเดือนของพนักงานบริษัทได้ดำเนินการในรูปของคณะกรรมการซึ่งประกอบด้วยผู้บริหารจากฝ่ายต่างๆ
เพื่อให้เกิดความโปร่งใสและเป็นธรรม

สิทธิของชุมชน

บริษัทได้ให้ความสำคัญและเคารพต่อวิถีชีวิตความเป็นอยู่ของชุมชน
รวมทั้งสิทธิของบุคคลที่จะได้อยู่อาศัยในสภาพแวดล้อมที่ดี ดังนั้น
บริษัทจึงให้ความสำคัญต่อคุณภาพชีวิตและสิ่งแวดล้อมของชุมชน
เพื่อให้การดำเนินงานของบริษัทเป็นที่ยอมรับและสามารถอยู่ร่วมในสังคมได้อย่างยั่งยืนตลอดไป

สิทธิของลูกค้า

บริษัทมุ่งมั่นในการปรับปรุงประสิทธิภาพการให้บริการเพื่อให้สามารถสนองตอบได้เกินความคาดหมายของลูกค้า
โดยยึดมั่นความเป็นธรรมทั้งในด้านราคาและคุณภาพการให้บริการและความซื่อสัตย์สุจริตในการเจรจาและการทำสัญญา

ความเป็นอิสระของคณะกรรมการ

คณะกรรมการบริษัท ประกอบด้วยกรรมการที่ไม่ใช่ผู้บริหาร 5 ท่าน กรรมการที่เป็นผู้บริหาร 2 ท่าน
และกรรมการที่เป็นอิสระ 3 ท่าน
โดยประธานคณะกรรมการบริษัทไม่มีตำแหน่งเป็นผู้บริหารของบริษัท
ในการประชุมคณะกรรมการบริษัท
กรรมการแต่ละท่านมีความเป็นอิสระอย่างเต็มที่ในการแสดงความคิดเห็น
โดยมีการจดบันทึกความเห็นไว้ในรายการประชุมอย่างครบถ้วน

คณะกรรมการบริษัทได้มีส่วนร่วมในการพิจารณากำหนดนโยบายของบริษัท โดยในปี 2545
คณะกรรมการบริษัทได้จัดให้มีการประชุมสัมมนาร่วมกับฝ่ายจัดการเป็นระยะเวลา 2 วันติดต่อกัน
เพื่อพิจารณากำหนดแผนและนโยบายในการดำเนินธุรกิจของบริษัท

การป้องกันความขัดแย้งทางผลประโยชน์

คณะกรรมการบริษัทได้แต่งตั้งคณะกรรมการตรวจสอบ โดยแต่งตั้งจากกรรมการที่เป็นอิสระ 3 ท่าน
เพื่อพิจารณาให้บริษัทมีการเปิดเผยข้อมูลในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์
ให้มีความถูกต้องและครบถ้วน

การควบคุมและการตรวจสอบภายใน

บริษัทได้จัดให้มีการบริหารงานและระบบการควบคุมภายในที่ดีมีประสิทธิผล
เพื่อให้การดำเนินงานของบริษัทเป็นไปอย่างมีประสิทธิภาพ พร้อมทั้งมีข้อมูลที่สมบูรณ์และเชื่อถือได้
มีการปฏิบัติงานตามกฎระเบียบข้อบังคับอย่างถูกต้อง
รวมทั้งการใช้ทรัพยากรของบริษัทเป็นไปอย่างประหยัดและมีประสิทธิภาพ
ตลอดจนมีการดูแลป้องกันระวังรักษาทรัพย์สินของบริษัท
โดยบริษัทมีหน่วยงานตรวจสอบภายในเพื่อทำหน้าที่วิเคราะห์ ตรวจสอบ
ประเมินผลให้คำปรึกษาและข้อเสนอแนะ เพื่อสนับสนุนการดำเนินกิจการต่างๆ ของบริษัท
และมีคณะกรรมการตรวจสอบเพื่อทำหน้าที่สอบทานให้บริษัทมีระบบการควบคุมภายใน (Internal
control) และการตรวจสอบภายใน (Internal audit) ที่เหมาะสมและมีประสิทธิผล

ความสัมพันธ์กับผู้ลงทุน

บริษัทตระหนักถึงความสำคัญในการเปิดเผยข้อมูลสารสนเทศแก่ผู้ลงทุนเพื่อให้ผู้ลงทุนได้รับทราบข้อมูลที่ถูกต้องโปร่งใสและทั่วถึง
โดยบริษัทได้กำหนดให้ฝ่ายกำกับดูแลกิจการเป็นผู้รับผิดชอบในการติดต่อประสานงานกับผู้ลงทุนและผู้ถือหุ้น

(5) การควบคุมการใช้ข้อมูลภายใน

บริษัทมีระบบการจัดเก็บข้อมูลที่รัดกุมและจำกัดให้รับรู้ได้เฉพาะผู้บริหารระดับสูงตามความจำเป็นเท่านั้น
โดยเฉพาะข้อมูลภายในที่เป็นความลับ หรือในกรณีที่จำเป็นต้องเปิดเผยต่อพนักงานบริษัท
บริษัทจะให้พนักงานได้รับทราบถึงข้อจำกัดในการนำข้อมูลไปใช้อย่างถูกต้อง

ในกรณีที่พนักงานนำข้อมูลที่เป็นความลับของบริษัทไปเปิดเผยต่อบุคคลภายนอกจะถือว่าเป็นความผิดวินัยอย่างร้ายแรง

(6) บุคลากร 

บริษัทมีพนักงาน ณ วันที่ 31 ธันวาคม 2545 ดังนี้

  ------------------------------------ ----------------------------------
  พนักงาน                               คน

  สำนักงานใหญ่                           90

  ศูนย์แสมดำ                             105

  ศูนย์มาบตาพุด                           202

  รวมทั้งสิ้น                              397
  ------------------------------------ ----------------------------------

ผลตอบแทนรวมของพนักงาน ณ วันที่ 31 ธันวาคม 2545 จำนวนทั้งสิ้น 129 ล้านบาท
ซึ่งเป็นเงินเดือน โบนัส กองทุนสำรองเลี้ยงชีพ ประกันสังคม
ค่าเครื่องแบบพนักงานและอุปกรณ์ความปลอดภัย เงินกองทุนทดแทน ค่ารักษาพยาบาล
และค่าเบี้ยประกันชีวิตพนักงาน

นโยบายการพัฒนาพนักงาน

บริษัท ตระหนักถึงความสำคัญของทรัพยากรบุคคลของบริษัท
ซึ่งเป็นปัจจัยสำคัญที่จะส่งเสริมให้การดำเนินงานของบริษัทบรรลุวัตถุประสงค์มีประสิทธิภาพและมีประสิทธิผลสูงสุด
บริษัทได้กำหนดนโยบายเพื่อพัฒนาประสิทธิภาพของพนักงานทุกระดับอย่างต่อเนื่อง
ทั้งในด้านทักษะและการปฏิบัติงานทั่วไป
พร้อมทั้งให้ความรู้และทักษะเฉพาะทางที่จำเป็นในการทำงานของแต่ละสายงาน
โดยฝ่ายบริหารทรัพยากรบุคคลจะเป็นผู้รับผิดชอบจัดหลักสูตรการฝึกอบรมสัมมนา
และช่วยสนับสนุนงานต้นสังกัดในการจัดการฝึกอบรม
โดยมีการจัดอบรมและสัมมนาทั้งในและนอกสถานที่
เพื่อเป็นการพัฒนาสายอาชีพของพนักงานในองค์กรต่อไป